**Krav for å stå oppført på oppdretterlisten**

1. Oppdretter må være medlem av NBHK.
2. Oppdretter plikter å opptre på en slik måte at klubbens formål og anseelse fremmes (ref. punkt 2-1 i klubbens vedtekter).
3. Krav om kennelnavn. Oppdretter uten kennelnavn plikter å søke om kennelnavn innen 6 mnd etter at søknaden om å stå på oppdretterlisten er godkjent, ellers bortfaller retten til å stå oppført på listen.
4. Oppdretter plikter å følge raseklubbens og NKKs retningslinjer og anbefalinger for avl, og alle helsesjekker **skal tas før parring**.
5. Avlsdyr: Oppdretter plikter å oppgi stamtavlenavn og regnr. i NKK på alle individer som går / skal gå i avl. Med avlsdyr menes ikke hunder som er for unge til å avles på, eller hunder som av andre årsaker ikke skal avles på.
6. Oppdrettere plikter å innberette alle kull til NBHKs avlsråd **senest ved fødsel**.
7. Oppdretter skal ha erfaring med rasen, sette seg inn i RAS, og strebe etter å avle på rasetypiske og friske individ. Det er ønskelig med oppdretterskole via NKK, samt deltakelse på oppdretterseminar i regi av klubben.
8. Det koster 200 kr per år å stå som oppdretter på klubbens hjemmeside, inklusiv oppføring i medlemsbladet. Beløpet øremerkes seminarer etc. for oppdrettere som er oppført på listen.

Beløpet inkluderer også oppføring av hannhunder på hannhundlisten.